Video: कपिल शर्मा ने एकता कपूर से किया मजाक, बोले- कोई आर्टिस्ट तंग करे उसकी फोटो पर हार डाल दो  
कपिल शर्मा का वीडियो हुआ वायरल
कपिल शर्मा ने यूं किया मजाक
एकता कपूर आईं शो में
कपिल शर्मा (Kapil Sharma) के कॉमेडी शो 'द कपिल शर्मा शो (The Kapil Sharma Show)' में हर हफ्ते सेलेब्रिटी आते हैं, और जमकर मस्ती होती है. कपिल शर्मा और उनकी टीम के जोक्स सेलेब्रिटी को हंसा-हंसाकर लोट-पोट कर देते हैं. कपिल शर्मा के 'द कपिल शर्मा शो' में इस हफ्ते टेलीविजन और फिल्म प्रोड्यूसर एकता कपूर आएंगी और उनके साथ बॉलीवुड एक्ट्रेस मलिका शेरावत भी होंगी. एकता कपूर (Ekta Kapoor) की कॉमेडी हॉरर वेब सीरीज जल्द रिलीज होने वाली है और इस सीरीज में मल्लिका शेरावत (Mallika Sherawat) भी नजर आएंगी. लेकिन कपिल शर्मा (Kapil Sharma) मलिका शेरावत और एकता कपूर के साथ शो में जमकर मस्ती करेंगे और मजाक में ही एकता कपूर को लेकर ऐसी बात कह देंगे कि सारा माहौल ठहाकों से गूंजने लगेगा.
A post shared by Kapil Sharma (@kapilsharma) on Jun 28, 2019 at 12:13am PDT
कपिल शर्मा (Kapil Sharma) के कॉमेडी शो 'द कपिल शर्मा शो (The Kapil Sharma Show)'का एक वीडियो सोशल मीडिया पर वायरल हो रहा है, जो इस वीकेंड पर आने वाले शो के प्रोमो हैं. इस वीडियो को कपिल शर्मा ने अपने इंस्टाग्राम एकाउंट से शेयर किया है. इस वीडियो में कपिल शर्मा के शो में एकता कपूर और मल्लिका शेरावत दस्तक देंगी और कपिल शर्मा उनके आते ही अपने मजेदार जोक्स की झड़ी लगा देंगे. 
कपिल शर्मा (Kapil Sharma) एकता कपूर से कहते हैं कि मैं तंग करने वाले आर्टिस्ट की फोटो पर हार डालना आपसे ही सीखा है. ये बात सुनकर सभी ठहाके लगाने लगाते हैं. लेकिन इसके बाद प्रोमो कृष्णा अभिषेक एकता कपूर के साथ मजाक करते नजर आते हैं. कृष्णा अभिषेक के मजाक पर भी एकता कपूर जमकर हंसती है. इस तरह कपिल शर्मा के शो में इस हफ्ते भी जमकर ठहाके लगने वाले हैं.